เรื่องร้องเรียน: ต้องการทราบถึงเหตุผลการลดขนาดปากซอยทางเข้า ซ.กรุงเทพ-นนท์ 23/1 ที่เป็นทางเข้าของคอนโด 2 คอนโดที่มีห้องถึง 8000 ยูนิต เดิมทางเข้ามีขนาด 8-10 เมตร ปัจจุบันมีการสร้างทางเท้าจากคำสั่งเขต โดยไม่แจ้งให้ทางคอนโดทราบ โดยสร้างเข้ามาจากฝั่งทางรถออก จนทางเข้าเหลือแค่ 6 เมตร ทำให้ทางรถออก มีลักษณะเป็นคอขวด เสี่ยงต่ออันตรายทั้งรถขาเข้าและขาออก นอกจากนี้การลดขนาดทางเข้าออก โดยสร้างทางเท้ายื่นเข้ามาเฉพาะบริเวณรถออก เป็นการสร้างที่ไม่ถูกวิธี เพราะทำให้ต้องใช้ทางเข้าร่วมกับ ซอยกรุงเทพนนท์23หลัก ซึ่งทำให้การจราจรมีความเสี่ยงมากขึ้น การสร้างทางเท้าดังกล่าว คาดว่าเกิดจากความมักง่าย และการทุจริตของชุดบริหารเขตดังกล่าว  รบกวนสำรวจและแก้ปัญหาดังกล่าว ก่อนจะเกิดเหตุการณ์ที่ไม่คาดคิดด้วยครับ  ขอบคุณครับ
การดำเนินการของเจ้าหน้าที่: เนื่องจากโครงการรีเจนท์โฮมบางซ่อน ได้ยื่นขออนุญาตตัดคันหิน ซึ่งมีขนาดกว้าง 6.00 เมตร เพื่อใช้เป็นทางเข้าออกโครงการ ซึ่งปัจจุบันได้ทำขนาดกว้าง 12.00 เมตร จึงต้องทำการคืนสภาพให้ตรงตามแบบที่ได้ขอยื่นอนุญาตไว้ จึงเรียนมาเพื่อทราบ ขอบคุณค่ะ
ความเห็นของผู้แจ้ง: ใบอนุญาตที่แสดงเป็นใบอนุญาตเก่า และถ้าใบอนุญาตของคอนโดหมดจริง ทำไมไม่ให้คอนโดทำใบขออนุญาตใหม่ก่อน ทำไมต้องมาสร้างทางเท้าเพื่อให้เกิดการสิ้นเปลืองทรัพยากรก่อนด้วยครับ แถมการสร้างทางเท้าเพื่อลดขนาดทางไม่ถูกต้องตามหลักการวางผังเมืองด้วย ควรลดขนาดจากทั้งสองด้าน ไม่ใช่มักง่ายสร้างจากฝั่งเดียว  ควรแก้ไข หรือ บอกขั้นตอนการแก้ไขด่วนครับ
พื้นที่: แขวงบางซื่อ เขตบางซื่อ กรุงเทพมหานคร